Karelië

Karelië (Fins: Karjala; Russisch: Карелия, Karelija) is e regio in Nôord-Europa van historische betêkenisse vo Rusland (inclusief de Sovjettyd), Finland en Zweedn.

Den dag van vandoage is 't verdêeld tusschn 't nôordwestn van Rusland (de Republiek Karelië en Oblast Leningrad) en Finland (de regio's Zuud-Karelië, Nôord-Karelië en 't ôostelyke dêel van Kymenlaakso). 

Karelië strekt uut van de kust van de Witte Zêe toet an de Finsche Golve. 't Bevat de twêe grotste meern van Europa, 't Ladogameer en 't Onegameer. De Karelische landnauwte (isthmus) ligt tusschn de Finsche Golve en 't Ladogameer.  

An den andere kant van 't Ladogameer wordt de riviere de Svir geweunlyk anzien lyk de traditionele zudelyke grenze van 't Karelisch groendgebied, binst da 't Onegameer en de Witte Zêe d' ôostgrenze markeern.  

Categorie:Geografie van Finland
Categorie:Geografie van Rusland